Source: http://www.employment.gov.sk/odmenovanie_vykon_prace_vo_verejnom_zaujme.html
Timestamp: 2013-06-19 01:00:15+00:00

Document:
legislatíva Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisovPDF
Nariadenie vlády Slovenskej republiky č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisovPDF
Nariadenie vlády Slovenskej republiky č. 578/2009 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujmePDF
Základnou črtou systému odmeňovania zamestnancov pri výkone práce vo verejnom záujme je, že nie je potrebný súhlas zamestnanca s výškou platu, ktorý mu určil zamestnávateľ. Zamestnávateľ avšak nemá len kompetenciu v oblasti odmeňovania, ale súčasne aj zodpovednosť za správne uplatňovanie zákona a ďalších súvisiacich všeobecne záväzných právnych predpisov.
Kvalifikačné predpoklady Podľa § 2 ods. 2 zákona o odmeňovaní záväznými kvalifikačnými predpokladmi je stupeň vzdelania a osobitný kvalifikačný predpoklad, ak je na vykonávanie danej pracovnej činnosti ustanovený v osobitnom predpis.
Zložky platu
Podľa § 4 zákona o odmeňovaní patrí zamestnancovi za vykonanú prácu plat. Plat je podľa zákona definovaný ako peňažné plnenie, ktoré zamestnávateľ poskytuje zamestnancovi za prácu. Za plat nemožno považovať náležitosti, ktoré nesúvisia s prácou ako takou, ale zamestnávateľ ich poskytuje zamestnancovi podľa osobitných predpisov v súvislosti v vykonávanou prácou (napr. náhrada za pracovnú pohotovosť, odstupné, cestovné náhrady.
V § 4 zákona o odmeňovaní sú vymenované zložky platu, ktoré z hľadiska nárokovateľnosti delíme na:
Nárokové, ktoré zamestnancovi sú poskytované povinne na základe zákona, ak zamestnanec splna podmienky ustanovené na ich priznanie (napr. tarifný plat, príplatok za riadenie, príplatok za zmennosť, príplatok za prácu v noci, plat za nadčas a atď.
nenárokové, ktoré zamestnávateľ môže poskytovať v závislosti od kvality práce a v závislosti od disponibilných finančných zdrojov (napr. osobný príplatok, odmeny a atď.
Funkčný plat na účely tohto zákona je súčet tarifného platu, zvýšenia tarifného platu a ďalších príplatkov poskytovaných v mesačných sumách. Funkčný plat je aj plat pri vykonávaní inej práce alebo funkčný plat poskytovaný podľa § 30 ods. 3, § 32a ods. 1 a § 32b ods. 1 a 2. Funkčný plat na účely tohto zákona je aj osobný plat určený zamestnancovi podľa § 7a.
Platové triedy a zaraďovanie do platových tried
Platová trieda vyjadruje náročnosť na kvalifikačný predpoklad stupňa vzdelania zamestnanca a prípadne aj osobitný kvalifikačné predpoklady, ktoré sú potrebné na úspešné vykonávanie pracovných činností zaradených do tejto platovej triedy. Zákon ustanovuje štrnásť platových tried.
Podľa § 5 ods. 1 zákona o odmeňovaní zamestnávateľ zaradí zamestnanca do platovej triedy podľa najnáročnejšej pracovnej činnosti z hľadiska zložitosti, zodpovednosti, fyzickej záťaže a psychickej záťaže, ktorú má vykonávať podľa druhu práce dohodnutého v pracovnej zmluve (pracovnej náplne), a podľa splnenia kvalifikačných predpokladov, ktoré sú potrebné na jej vykonávanie. Pri zaradení zamestnanca do platovej triedy zamestnávateľ neprihliada na dosiahnutý vyšší stupeň vzdelania alebo iný druh osobitného kvalifikačného predpokladu, ako je stupeň vzdelania alebo druh osobitného kvalifikačného predpokladu, ktoré sú v katalógu alebo v osobitnom predpise ustanovené pre ním vykonávanú najnáročnejšiu pracovnú činnosť.
S účinnosťou od 1. novembra 2009 je pre pedagogických zamestnancov a odborných zamestnancov v § 5 ods. 11 ustanovený osobitný spôsob zaraďovania do platovej triedy podľa dosiahnutého kariérového stupňa, ktoré sú ustanovené v zákone č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon č. 317/2009 Z. z.); kariérovým stupňom je vyjadrená náročnosť vykonávanej pracovnej činnosti pedagogického zamestnanca a odborného zamestnanca.
Na určenie najnáročnejšej pracovnej činnosti zamestnanca, ktorý je odmeňovaný podľa zákona o odmeňovaní, sa uplatňuje nariadenie vlády č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov (ďalej len „nariadenie vlády č. 341/2004 Z. z.“). V nariadení vlády č. 341/2004 Z. z. sú uvedené pracovné činnosti v hierarchii podľa náročnosti pracovných činností podľa rezortov, odvetví alebo skupiny odvetví. Časti katalógu sú rovnocenné. Na určenie najnáročnejšej pracovnej činnosti sa uplatní pracovná činnosť uvedená v ktorejkoľvek časti katalógu za podmienky, že sa zachová určený kvalifikačný predpoklad a náročnosť pracovnej činnosti.
Obsah a náročnosť jednotlivých pracovných činností ustanovených v prílohe č. 1 k nariadeniu vlády č. 341/2004 Z. z. je zverejnený na internetovej stránke Ministerstva práce, sociálnych vecí a rodiny Slovenskej republiky www.employment.gov.sk - legislatíva – kľúčové zákony - zamestnanci pri výkone práce vo verejnom záujme – ANALYTICKÉ LISTY . Analytické listy nemajú charakter všeobecne záväzného právneho predpisu. V praxi sa uplatňujú ako metodická pomôcka na určenie najnáročnejšej pracovnej činnosti pri zaraďovaní zamestnancov do platových tried. Platové stupne a zaraďovanie do platových stupňov
Jedným kritériom na zaradenie zamestnanca do platového stupňa je dĺžka započítanej praxe.
Započítanú prax na účely zákona o odmeňovaní tvorí:
a) odborná prax, ktorú tvorí súhrn znalostí a skúseností získaných pri vykonávaní pracovných činností, ktoré majú rovnaký alebo obdobný charakter ako pracovná činnosť, ktorú má zamestnanec vykonávať u zamestnávateľa b) prax pri vykonávaní pracovných činností, ktoré majú iný charakter ako pracovná činnosť, ktorú má zamestnanec vykonávať u zamestnávateľa; túto prax zamestnávateľ započíta v závislosti od miery jej využitia na úspešné vykonávanie pracovnej činnosti, najviac ale v rozsahu dvoch tretín.
- skutočného vykonávania základnej vojenskej služby alebo náhradnej vojenskej služby, najviac v rozsahu ustanovenom osobitným predpisom platným v čase jej vykonávania,
- civilnej služby v rozsahu jej skutočného vykonávania, najviac v rozsahu 18 mesiacov,
- starostlivosti o dieťa zodpovedajúci dĺžke materskej dovolenky, ďalšej materskej dovolenky alebo rodičovskej dovolenky ustanovenej osobitnými predpismi v čase jej vykonávania, pričom na jedno dieťa možno započítať najviac tri roky a čas starostlivosti o dieťa s dlhodobo nepriaznivým zdravotným stavom vyžadujúcim osobitnú starostlivosť ustanovenú osobitnými predpismi (starostlivosť o dieťa možno započítať v rozsahu najdlhšie šesť rokov zo súčtu všetkých dôb starostlivosti) a
- niektoré ďalšie, v zákone presne vymedzené časy.

References: § 2
 § 4
 § 4
 § 30
 § 32
 § 32
 § 7
 § 5
 § 5